Rhodes-beeld se lot vandag bepaalFoto: Twitter Dit kom nadat die UK se senaat vroeër met ŉ oorweldigende meerderheid ten gunste van die verwydering van die standbeeld gestem het. Die senaat het aan die raad van die universiteit aanbeveel dat die standbeeld permanent van die kampus verwyder word en dat dit aan die erfenisowerheid oorhandig sal word vir veilige bewaring. Patricia Lucas, woordvoerder van die universiteit, het aan Maroela Media gesê dat die administrasiegebou op die kampus steeds deur studente beset word wat deel vorm van die “Rhodes Must Fall”-groep. Daar word deurentyd verskeie vergaderings tussen die studente, die universiteit en ander belanghebbendes oor die kwessie gehou, het Lucas gesê. Studente betoog al vir weke op die kampus vir die verwydering van die standbeeld. ŉ Toilet is tydens die betogings op die beeld se voetstuk omgekeer en die standbeeld is met swart plastieksakke bedek.